किसानों को जैविक खेती के बारे में दी जानकारी
गोहाना | कृषिविभाग द्वारा कथूरा गांव में किसान प्रशिक्षण शिविर का आयोजन किया गया। शिविर में किसानों को जैविक खेती के बारे मे जानकारी दी गई। कृषि अधिकारियों ने किसानों को अच्छी पैदावार लेने के लिए फसल चक्र में बदलाव करने के लिए प्रेरित किया। बीएओ जयवीर सिंह ने कहा कि जैविक खेती पर्यावरण को संरक्षित करने के लिए सर्वोत्तम विकल्प है। रासायनिक खाद के अत्याधिक प्रयोग से फसल के साथ-साथ मिट्टी में भी रासायनों की मात्रा बढ़ रही है। अधिक रासायन जहां स्वास्थ्य पर प्रतिकूल प्रभाव डालता है, वहीं भूमि को भी बंजर बनाता है। कृषि विकास अधिकारी खुशीराम ने कहा कि किसानों को जैविक खाद का प्रयोग करना चाहिए।
hin_Deva hin_Deva